
Admini ivacja priima 9—2 val. po pietų. 


NE ŽODŽIŲ, 
BET DARBŲ. 


„Lenkų spaudos nusistatymas Nepri- 
klausomosios Lietuvos atžvilgiu yra ži- 
nomas jau nuo pat mūsų tautos laisvės 
atgavimo. Kas seka tos spaudos, ir ne tik 
spaudos, toną ir nusistatymą, tas senai 
įsitikino, kad lenkai, pradedant dešiniau- 
siais (endekai) ir baigiant kairiausiais 
(komunistai) visi yra vienodos nuomo- 
nės apie Lietuvą. Ir iš tiesų. Prašau nu- 
rodyti bent vieną lenkų spandos balsą 
per tuos vienuoliką metų, kuriame būtų 
nors kiek nuoširdumo ar bent bešališ- 
kumo. Tiesa, lenkų spauda dažnai giriasi 
savo bešališkumu, bet tas jos bešališku- 
mas yra šališkiausias. Tik ji to nemato. 
Nesenai mes rašėme apie lenkų spaudos 
nepasitenkinimą del Lietuvos užsienių 
reikalų ministerio p. D. Zauniaus parei- 
škimo. Ir suprantama. Savistovi ligšioli- 
nė Lietuvos politika, ypač Vilniaus klau- 
sime, erzina lenkų spaudą. Bet kai del 
to nervavimosi Lietuvos valstybės vyrai 
nerodo mažiausio noro keisti savo lini- 
jos, tuomet lenkų spauda nuduodama 
raugiškumą (kaip gil) nesigaili Lietuvai 
patarimų, žinoma, savotiškų. 
iuo žygiu turime tuo dalyku lenkų 
spaudos ir tai oficijozo „Gazeta Polska“ 
balsą. Žinome, kad gyviausias Pabaltės 
valstybių likimo klausimas priklauso 
nuo tų trijų valstybių Sąjungos įkū- 
rimo. Kol tos Sąjungos nėra, tol mi- 
nėtos valstybės visuomet bus pavojuje. 
Dėja. Lietuvos šiaurės kaimynas (Latvija) 
iki šiol tą dalyką ignoruoja ir prie kie- 
kvienos progos eina ranka rankon su Lie- 
tuvos pietų kaimynu, kuris nemažiau 
dairosi ir Latvijos linkui. Nėra, žinoma, 
dviejų nuomonių, kad ir Latvijoje ne- 
trūksta blaivių politikų, numatančių tos 
pragaištingos politikos baisias pasekmes, 
bet jie tuo tarpu bejėgiai. O Lietuvos 
pietų kaimynui tas yra po ranka, pake- 
liui, ir jis daro visa tai, kad kuo stipriau 
atsistojus DPabaltėje, kad kuo daugiau 
įgyjus ten įtakos. Jo gi spauda tuo pat 
laiku nesigaili, kaip jau minėjau, Lietu- 
vai patarimų. Jų turi kiekvienai progai. 
io mėn. pirmomis dienomis Estijos so- 
stinėje Taline šaukiama Lietuvos, Latvijos 
ir Estijos ekonominė konferencija. Ji davė 
gerą progą lenkų spaudai dar kartą papilti 
visą saują patarimų, nurodymų, pasigy- 
rimų ir tt. O labiausiai ji nori įkalbėti, 
kad Lenkija tik geidžianti Pabaltes val- 
stybių susiartinimo, žinoma, ne be jos, 
Lenkijos. Tuo klausimu „Gazeta Polska“ 
Nr. 29 įsidėjo įžengiamąjį „Lietuva-Lat- 
vija - Estija“, kuriame dar sykį pakarto- 
ja aibes senų, šabloninių, be jokios gi- 
lesnės minties, posakių demonstratyviai 
pareikšdama savo „taikingą“ nusistaty- 
„mą Lietuvos atžvilgiu. Tame staipsnyje 
visų pirma išrodo ligšiolinės Lietuvos 
politikos „pragaištingumą“, kad ji ne- 
klausiusi „gerų“ pietų kaimyno patarimų 
ir ėjusi Sovietų — Vokiečių nurodynių 
keliu. Girdime seną  endekų dainele. 
Seniau endekai, ir netik endekai, rašyda- 
vo, kad Lietuvą valdo bolševikai ir vo- 
kiečiai, kurie pieną iš gyventojų paima. 
(Dar ir dabar sutinkame panašių žmo- 
nių, tikinčių į endekų melus). Dabar gi 
bebekai nuleidę pusę tono žemiau, kar- 
todami seną dainelę tvirtina, kad laikas 
Lietuvai gelbėti savo „nepriklausomybę“ 
(oho!) ir baigia tais žodžiais. „Vistik 
Lenkija nebus ta valstybe, kuri kenks 
tam dideliam darbui (wielkiemu dzietu) 
gelbėti tikrąją Lietuvos nepriklausomybę“. 

Perskaičius tai, atrodo, kad Lietuvos 
nepriklausomybei gresia koks pavojus, 
o ištiesų yra tai nusibodęs iki gyvo kau- 
lo tų pačių žodžių, tik kitu tonu, auto- 
matinis kartojimas. 

Tuo tarpu lenkų spauda turėtų ži- 
noti, kad tik tuomet jų žodžiai ras at- 
„balsio ir pritarimo lietuvių tautoje, kai su 
žodžiais eis darbai. 

Be jų niekuomet! 

R. M. 


Pasiskubinkite užsisakyti 
„Vilniaus Rytojų’! 

ir šeštadieniais. 


Lietuvių, gudų ir ukrainų konferencija. 


1929 m. lapkričio mėn. 26 ir 27 dį 
Varšuvoje, dėka Ukrainų Klubo pirmi- 
ninko D-ro D. Levickio vaišingumui, 
Ukrainų Klubo Seimo bute įvyko seimo 
atstovų ir šiaip gudų, ukrainų ir lietuvių 
delegatų tautinių grupių susivažiavimas. 

Pasitarime — konferencijoje dalyvavo 
24 ukrainai, 5 gudai ir 1 lietuvis. Tos 
konferencijos tikslas— rasti bendrą plat- 
formą vieningai minėtų tautų taktikai 
ginti savo teises kaip parlamento ribose, 
taip ir už parlamento. Šito suvažiavimo 
idėja iškilo del vienodai sunkios užvar- 
dintų tautų politinė būklės Lenkijoje. 
Konferencijoje nedalyvavo vokiečiai ir 
žydai. „Ten mums gera, kur gešeftas“— 
liko, matomai, jų obalsiu, 

Suvažiavimo pirmininko pareigas ėjo 
visų seniausis p. Horbačevskis (ukrainas), 
pirmin. padėjėjo—p. K. Stašys (lietuvis), 
sekretoriaus—p. Karuza (gudus). 

Pasveikinimuose ukrainų vardu senat. 
Dr. Makuch pabriežė, kad šiame pasita- 
rime - konferencijoje rado galimybės da- 
lyvauti tik nepriklausomos-demokratinės 
grupės, tvirtai stovinčios ant Tautinės 
platformos ir obalsio: „pasitikėkime savo 
jėgomis“. Lietuvių vardu Laik., Komit. 
pirm. p. K. Štašys savo prakalboje pri- 
tarė senat. Makuchui ir pridūrė, kad 
lietuvių tauta ir lietuvių tautinė sąmonė 
buvo slopinama šimtai jau metų; nutauti- 
nimo darbo vaisiai: tauta prarado savo 
aristokratus, miestelėnus... liko tik tau- 
tinė-konservatyvė liaudis; mes, kaipo 
artojų vaikai, visi esame krauju ir kaulu 
demokratai; todel mums, lietuviams, tau- 
tinė = demokratinė platforma, ant kurios 
čia kviečiamos susivienyti ukrainų, gudų 
ir lietuvių tautos, yra įmanoma ir pri- 
imtina. Vienybėje galybė! 

Politinį referatą paskaite Ukrainų 
klubo pirmin. Dr. D. Levickis. Aptarę 
savo tautų būklę konferencija priėmė 
rezoliuciją; štai ji: 

„Lietuvių, gudų, ukrainų konferenci- 


jos Varšuvoje 1927 m. lapkričio mėnesio 
27 dienos rezoliucija. 

Sunki būklė ir vienodi tikslai, o taip 
pat senovės lietuvių, gudų ir ukrainų 
sugyvenimo tradicijos sakyte įsako vi- 
soms tautiškai nusistačiusioms, šių tautų 
politinėms grupėms Lenkijoje, būtent: 

Lietuvių: Laikinajam Vilniaus Lietuvių 

Komitetui, kuris atstovauja visas 
lietuvių tautines grupes — 
Ukrainų: Ukrainų Tautiniam - Demo- 
kratiniam susivienijimui, Ukrainų 
socialistų radikalų partijai, Ukrainų 
socialistų. demokratų partijai ir 
Ukrainų Liaudies Sąjungai — 

Gudų: Gudų liaudies sąjungai, Gudų 
krikščionims demokratams, Gudų 
pravoslavų susivienijimui — 

sueiti bendron konferencijon. 

Vispusiškai aptarus minėtų tautų pa- 
dėtį Lenkų valstybės ribose konferencija 
pripažino: 

Dabartiniu momentu, o tarp kitko 
ryšy su sumanymu keisti Lenkijos kon- 
stituciją, reiškiasi pasiryžimas galutinai 
apkarpyti tų tautų teises. 

Konferencija nutarė: Užmegsti glaudų 
bendradarbiavimą kovoje už savo tautų 
teises ir 

įkurti nuolatinį Susižinojimo 
Komitetą“. 

Į Komiteta pateko: 

Ukrainų: 1) Dr. D. Levickis, 

2) A. Žuk — social-radikalas, 
3) P. Vasilčiuk—liaud. sąjun. 
4) Dr, V. Štarosolski—social- 
demokrat. (laikinai) 

5) Jeremič, 
6) Bviiūauovič — pravoslavų 
susivienijimo, 
7) Stepovič—krikšč.-demokr. 

Lietuvių: 8) Vacat. 

Gudų sanatorių grupė „Proswita“ šioje 
konferencijoj: įžiūrėjo jau bloką ir ren- 
giasi prieš jj protestuoti.  Apuokai švie- 
sos bijo. 


Gudų: 


Iš lietuvių studentų gyvenimo Belgijoj. 


(Mūsų korespondento). 


Nepersenai turėjau malonumo gerb. 
skaitytojams parašyti porą žodžių apie 
lietuvius studentus Belgijoj. Pažymėjau, 
kad jų čia esama palyginamai nemaža, 
turi savo Sąjungą, daro suvažiavimus, 
žodžiu, nesnaudžia ir atitrūkę laisvesnę 
valandėlę be savo tiesioginio darbo ne- 
užmiršta ir savo močiutės Lietuvos, jos 
garbės. Tampresniems ryšiams užme- 
gsti tarpusavyj ir nustatyti organizacinio 
darbo planams š. m. lapkričio mėn. 17 
d. Briuselyj buvo sušauktas Sąjungos 
visuotinis narių susirinkimas. Į jį suva- 
žiavo iš visų Belgijos kampelių veik vi- 
si lietuvininkai. Tai buvo darbo, bet 
kartu ir džiaugsmo valandėlė. Ir iš tik- 
rųjų, kas gali būti malonesnio tautie- 
čiams užsienyj, jei ne susitikti, šnekterti 
savo motutės kalba, pasitarti, pasidalyti 
mintimis, o progai pasitaikius kartu lie- 
tuviškai ir pasilinksminti? Todėl ir su- 
sirinkimas buvo jaukus ir gyvas. Tik 
kiekvienas Vilniaus vardo paminėjimas 
dalyvių nuotaiką keitė, darė juos dau- 
giau susirūpinusiais, atsidavusiais savo 
pareigoms. 

Patį susirinkimą puošė, darė jį sva- 
resniu, o kartu ir teikė dalyviams gar- 
bės atsilankę į jį Gento universito gerb. 
prof. p. van Langenhove ir Perų val- 
stybės p. Konsulas Belgijoj pryšaky su 
Sąjungos Garbės nariu Lietuvos konsulu 
Belgijoj p. Fuerst-Magerman. Prof. van 
Langenhove nėra mums svetimas. Jis 
yra artimas Lietuvai draugas, ją neper- 
senai lankęs ir labai gerai apie ją atsi- 
liepęs. Anot jo, niekaip netikėjęs, 
kad Lietuva toks gražus, turtingas ir 
malonus kraštas. Girdi, tik ją aplankius 
kiekvienas géros valios žmogus gali 
suprasti tą skriaudą, kuri jai daroma 


žmonių jos visiškai nepažįstančių, arba 
turinčių tam tikrų intencijų velti akmenį 
gėlių darželin. Susirinkimas dėkingas p. 
profesoriui už pastangas, kurias jis deda 
mūsų krašto populiarizavimul ir reiškia- 
mą simpatiją mūsų tautai, išrinko jį savo 
garbės nariu. Ponas Perų valstybės 
konsulas, nors ir mūsų krašto nelau- 
kęs, bet apie jį esąs geros nuomonės. 
Gerėjosi susirinkusia Lietuvos jaunuo- 
mene, jos kalba, dainomis, kurių vieną 
teko jam išgirsti, ir, pareiškęs turėjęs 
didžiausį malonumą aplankęs susirinki- 
mą, dalyviams davė suprasti, kad visuo- 
met linkęs praleisti malonią valandėlę jų 
tarpe ir jų sąjungą paremti. Apie mūsų 
poną konsulą man netenka nė kalbėti. 
Jis yra Sąjungos didžiausias rėmėjas, jie 
labiausia susirūpinęs ir bendrai atsidavęs 
mūsų reikalams. 

Susirinkime aptarta visa eilė svar- 
bių klausimėlių, neužmiršta ir Vilniaus, 
numatyta mokslo metams darbų tvarka 
ir išrinkta nauja D-jos Valdyba. Be kita 
ko nutarta bendrai visiems lietuviams 
studentams pasitikti N. Metus, ruošti 
mokslines ekskursijas, po Belgiją ir ki- 
tus kraštus ir palaikyti artimus santy- 
kius su savo broliais, kurie taip pat stu- 
'dijuoja užsienyj. Vienas ponas belgas 
sąjungai pažadėjo dovanoti vėliavą. To- 
kiu būdu galima tikėtis, kad vasario 
16 d. švęsdami galėsime -organizuotai ir 
viešai pasirodyti Belgijos sostinėj.. 

Susirinkimas pakeltoj nuotaikoj baig- 
tas Tautos himnu, o įo dalyviai, dar 
truputį pasibičiuliavę, išsiskirstė kas 
sau tiesioginiam savo darbui iki Naujų 
Metų. 

Smalėnas. 

Brukseles, 1929.XI 21 d. 


Naujas lietuvių literatūros istorijos veikalas. 


Pranešama, kad šiomis dienomis išė-- 
jes iš spaudos naujas lietuvių literatūros 
istorijos veikalas, kurį parašė žinomoii 


mūsų rašytoja p. Z. Kymantaitė-Čiurlio- 
nienė. To veikalo Vilniuje dar neteko 
matyti. 


——————— 
PRENUMERATA: Metams — 4 auks., pusei metų -— 2 auks. 
3 mėn. — 1 auksinas. Atskiro numerio kaina 10 skat. 
Užsienyje metams 1 doleris. 
Užsisakyti galima nemažiau kaip 3 mėnesiams. 


Przesyłka oplacona ryczałtem. 
II metai. 


POLITIKOS APŽVALGA. 


Lenkijoje dabar visas viešasis gyve- 
nimas sukasi aplink konstitucijos keiti- 
mo klausimą; visi kiti klausimai nustumti 
į šalį. Lenkijos konstitucija nėra tobulas 
padaras. Tai jaučia visi, pradedant ende- 
kais ir baigiant kairiaisiais, ir prie jos 
taisymo kiekviena partija ruošiasi. Tik 
kaip ją pakeisti — negali susikalbėti. Kon- 
stitucijos keitimas paskutiniu metu pa- 
rūpo ir vyriausybei. Jau keli ministeriai 
tuo klausimu pasakė prakalbas. Visi jie 
tvirtina, kad Lenkijai reikalinga yra sti- 
pri ir pastovi vyriausybė. Opozicija su 
tuo sutinka, bet prikiša ministeriams, kad 
jie nenurodo, kokiu būdu tai bus pasie- 
kta, siaurinti seimo teises ir stiprinti vie- 
no žmogaus galią, tai dar, anot įos, ne 
viskas pasakyta. Lenkijos konstitucijos 
keitimo klausimas randa gyvą atbalsį ir 
Prancūzijos spaudoje. Viena jos dalis 
giria vyriausybės pastangas, kita — dau- 
giausia socijalistų — palaiko jos prieši- 
ninkus. Viename tokių laikraščių užtin- 
kame net perspėjimą, kad pasisaugotų 
daryti rizikingus žingsnius ir neužmirštų 
valstybės sienų nepastovumo. Tokios net 
taip toli einančios išvados padaryta iš 
klausimo. Jaučiamas didelis vienos ir ki- 
tos pusės susinervavimas prieš seimo 
sesijos atidarymą, kuris turi įvykti gruo- 
džio 5 d. 


Prancūzijos ir ltalijos derybos 
Viduržemio jūrų klausimu beveik nu- 
trūko; Italai nenori pripažinti, kad Vi- 
duržemio jūroje jų laivynas būtų lygus 
prancūzų laivynui, 


Rumunija — laimingiausia šalis. Ten 
nėra mažiausių nesusipratimų taip par- 
lamento ir vyriausybės. Rumunijoje rin- 
kimai, mat, taip sutvarMyti, kad vyriau- 
sybės partija visuomet gauna daugiausia 
balsų ir parlamente sudaro daugumą. 
Kaip ten rinkimai eina ir kaip ten bal- 
sus skaito — visi tik juokiasi. Tačiau 
tokio gražaus parlamento su vyriausybe 
sugyvenimo pavydi ne viena šalis. Tik 
jau visai negerai, kai opozicija, pralai- 
mėjusi vienus kitus rinkimus, apsižiūri 
ir pradeda kelti šalyje suirutę. Tokiu 
būdu prie valdžios priėjo ir dabartinė 
ūkininkų partijos vyriausybė su Maniu 
priešakyje: ūkininkų partijos šalininkai 
stačiai rengė žygį įsostinę. Dabar Maniu 
vyriausybė sušaukė parlamentą į papra- 
stą posėdį, perskaitė savo darbų pro- 
įektą—ir visi patenkinti. Tik pasimokyti 
iš rumunų! 


Rusai bolševikai netikėtai pradėjo 
pulti kiniečius didesnėmis jėgomis ir jau 
pasistūmėjo į Kinijos žemes apie 200— 
3C0 kilometrų; į Hailaro miestą ir ka- 
riuomenės vyriausią vadovybę. Sakome 
„Netikėtai“, nes ligi šiol niekas: nenorėjo 
tikėti, kad rusai arba kiniečiai norėtų 
kariauti. Savo spėjimus rėmė tuo, kad 
Kinijoje įsivyravo netvarka, naminis ka- 
ras, o Sovietuose — nesusipratimai su 
sodžiumi. Be to,buvo ir tokių, kurie ti- 
kėjo, kad abi pusės nedrįs laužyti nese- 
nai pasirašyto Kelogo pakto, kuris drau- 
džiąs karą. Kiniečiai skundėsi ir Tautų 
Lygai ir pasirašiusioms Kelogo paktą 
valstybėms, bet atsakymo, juo labiau už- 
tarimo, nesusilaukė. Tokiu būdu įėgos 
teisė dar ilgai tvarkys pasaulį ir kiekvie- 
na tauta turi pasitikėti tik savo jėgomis. 


Jau dabar ateina žinių, kad kiniečiai 
nusileidžia ir sutinka grąžinti rusams 
gelžkelį, už kurį dabar kariauna, Tokiu 
būdu rusai bolševikai jau pasiekė savo 
tikslą; be to, jie pasijus daug stipresni 
viduje, nes galės sodiečiams nurodyti 
į savo laimėjimus ir juos lengviau pa- 
traukti savo pusėn. Susitvarkę viduje ir 
atsipalaidoję nuo karo su kiniečiais, jie 
be abejo dabar kreips daugiau domės 
į Europą ir daugiau kišis į jų vidujinius 
reikalus per savo vienminčius. 


— Bolševikai labai suvaržė pačto 
siuntinių iš užsienio gavimą; todel kaip 
praneša iš Rygos, daug siuntinių grįžta, 
nes adresatai bijodami persekiojimų, 
atsisako juos išpirkti. 

DNI 


VILNIAUS 


y Švenčionių „Ryto“ mokytojų suvažiavimas. 


| Lapkričio 25 dieną įvyko Švenčionyse 

Mietuvių mokytojų suvažiavimas. Suva- 

“/ žiavime dalyvavo apie 60 žmonių, jų 

« tarpe buvo be šiemet veikiančių moky- 
tojų ir keletas svečių. Susirinkimą atidarė 
„Ryto“ pirmininkas kun. K. Čibiras, pa- 
brėždamas susirinkimo naudą ir tikslą. 
Susirinkimo tikslas esąs pasimokyti mo- 
kyklos darbo dirbti, aptarti mokyklų bū- 
klę ir uždavinius, išsiaiškinti, kas švieti- 
mo darbe rūpi „Ryto“ valdybai ir kokių 
pageidavimų turi mokytojai, suderinti 
jėgas ir pasiskatinti prie darbo. 

Susirinkimas dirbo nuo 9 val. iki 18 
su puse, padaręs pietums pusantros va- 
landos protarpį. Per tą laiką padarė dvi 
pavyzdines pamokas, išklausė ir aptarė 
turiningą p. A. Petraičio paskaitą apie 
gamtos mokymą pradedamoje mokykloje, 
pasitarė dėl mokyklų padėties ir užda- 
vinių. 

Susirinkimą aplankė ir p. valdiškas 
inspektorius. Tai buvo naujiena. Paėmęs 
balsą daugiau, negu valandą kalbėjo apie 
gamtos dėstymą, apie mokytojų konfe- 
rencijų reikšmę ir atlikimo būdą, apie 
mokyklos tvarką ir mokytojo pareigas. 
Turint galvoje, kad tai kalbėjo viršinin- 
kas, nuo kurio žymiai pareina lietuviš- 
kos mokyklos likimas, jo pastabos turės 
nemaža reikšmės mokytojų darbuotei ir 
gal padės vieno kito nesusipratimo iš- 
vengti. Pareiškė, kad šis jo apsilanky- 
mas būsiąs pradžia jo bendradarbiavimo 


su privatinės mokyklos darbuotojais ir 
kad vyriausybei nerūpi iš lietuvių pada- 
ryti lenkai, tik lojalūs piliečiai. Prisime- 
nant, kad kaip tik šiemet visoje eilėje 
sodžių, kur lig šiol veikė lietuvių mo- 
kyklos, steigiama valdiškos, o lietuviš- 
koms vilkinama kor cesija, tuo pareiški- 
mu ne labai norisi tikėti. Jei taip ištikro 
lietuvio lenkinimas nerūpėtų, gal valdiš- 
kos mokyklos būtų lietuviškesnės, o lje- 
tuviškos privatinės greičiau gautų kon- 
cesijas ir nereikėtų tokiems reškutėniš 
kiams, činčikiškiams, navikiškiams etc. 
važinėti po kelius kartus nuo inspekto- 
riaus pas kuratorių, nuo kuratoriaus pas 
vaivadą ir vėl pas inspektorių. 
Mokyklos darbui tobulinti „Ryto“ 
valdyba pasiūlė mokytojams pasiskirstyti 
į rajonus, išrinkti seniūnus ir daryti kas 
mėnuo rajonų konferencijas su praktikos 
pamokomis ir pedagoginiais pasikalbėji- 
mais. Pasiūlymas rado visiško pritarimo 
mokytojų tarpe. Numatyta, kad rajonas 
prenumeruos pedagoginius žurnalus ir 
turės savo pedagoginę biblioteką. 
Tartasi dėl mokytojų cenzo įgijimo 
ir nutarta ištirti galimybės; jei pasirody- 
tų, kad pagal įstatymus yra dar patogus 
būdas cenzui įsigyti, tai organizuoti mo- 
kslo pagalbą norintiems lavintis, 
Susirinkimas baigta himnu, Dalyviai 
dirbo rimtai ir išsiskirstė kupini pasiry- 
žimų. Suvažiavimo nauda neabejotina. 
Mokytojas. 


Lietuvių literatūros santrauka prancūzų 
kalba. 


Nesenai mūsų rašytoja p. S. Čiur- 
lionienė parašė prancūziškai trumpą li- 
teratūros istoriją. Pažiūrėkime kaip at- 
siliepia apie tai žinomas prancūzų ra- 
šytojas ir didelis lietuvių tautos draugas 
p. Renė Mortel. 

„Prieš keletą savaičių pasirodė Pary- 
žiuję didelis, jau kartą išspausdintas 
1929 m. liepos mėn. 15 d. „Mercure de 
France“ žurnale ponios Sofijos Čiurlio- 
nienės straipsnis, pavadintas „Lietuvių 
literatūros istorijos santrauka“. 

Ta studija, kurios svarbiausias tiks- 
las yra supažindinti bent bendrais bruo- 
žais prancūzų publiką su lietuvių litera- 
tūra, buvo reikalinga. Lietuvių kalba, 
tat reikia pripažinti, yra sunki išmokti 
dėl to, kad ji nepanaši į vakarų Euro- 
pos kalbas: nei į lotynų, nei į germanų, 
nei rytų, ypačiai slavų, kalbas. Jos ger- 
btinas senumas ir originalumas, gaila, 
ją laiko kiek nuošalyje nuo bendrų stu- 
dijų judėjimo ir dėl to net dideli Lietu- 
vos draugai turi sunkumo susipažinti 
su intelektualiu jiems brangios šalies 
gyvenimu. Ponia Ciurlionienė, supažin- 
dindama bendrais bruožais prancūzų 
publiką :u Lietuvos literatūra, padarė 
didelį patarnavimą visam Vakarų mok- 
slo pasauliui. Pastūmėjus į šalį visokius 
politinius samprotavimus ir žiūrint į da- 
lykus grynai mokslo akimis, reikia kiek- 
vieną kartą džiaugtis, kai kokia to po- 
būdžio spraga užpildoma. 


Žiūrint į dalyką Lietuvos atžvilgiu, 


tos pastabos apie lietuvių literatūrą bu- 
vo be galo reikalingos, nes jos naikinte 
sunaikina vieną mėgiamiausį lenkų pro- 


pagandos argumentą, kad lietuviai, be 
lenkų literatūros, jokios kitos literatūros 
neturį, kad lietuvių kalba esanti dirbti- 
nis, neturįs praeities ir neįleidęs į tau- 
tos sielą šaknų, padaras. Visos tos ne- 
teisybės, neturėjusios jokio kredito mok- 
slo pasaulyje, rasdavo ligšiol atgarsio 
plačioj visuomenėje, kurios ignorancija, 
nelaimei, yra didelė. Dabar visi išmoks- 
lintieji sluoksniai žinos ką manyti apie 
svetimos propagandos melą Lietuvos at- 
žvilgiu. 

Ponios Čiurlionienės studija turi ki- 
tą gerą savybę: ji yra gerai pritaikinia 
prancūzų galvojimo koncepcijai ir, visų 
pirma, ji yra aiški. Autorė suskirsto sa- 
vo rašinį į penkias svarbiąsias dalis: vi- 
duramžiai, šešioliktas amžius, septynio- 
liktas amžius, aštuonioliktas amžius ir 
jo tesinys kitame amžiuje, kol tęsiasi 
klasicizmas, pagaliau, romantizmas ir 
šių laikų srovės: Tas planas yra labai 
vykęs ne tik dėl to, kad atitinka ben- 
driems siužeto daviniams, bet ir dėl to, 
kad jis išveda skaitytojo prancūzo dva- 
sioje paralelę su literatūros epochomis, 
kurios jam artimos ir kurios egzistuoja 
prancūzų literatūros istorijoje. Tas pa- 
žymėjimas turi didelės svarbos; jis įro- 
do, kad lietuvių tauta per visus amžius 
buvo susijusi su didžiaisiais Europos 
idėjų judėjimais. 

Studija dar svarbi ir tuo, kad ji pa- 
rodo ryšius tarp lietuvių tautos literatū- 
ros plėtojimosi ir Lietuvos istorijos ei- 
gos. Vadinasi, parašyti lietuvių literatū- 
ros santrauką, reiškia parodyti lietuvių 
tautos egzistencijos etapus. Tą patį da- 


Didysis Lietuvos Ku- 
nigaikštis Keistutis. 


Keistučio mirtis. 


Keistutis tapęs plačios Lietuvos val- 
dovu, karuose pražilęs, sėkmingai ją gynė 
nuo išorinių priešų. Bet nepalyginamai 
pavojingesnių būta naminių priešų. 

Visi Algirdo sūnūs buvo nepatenkinti 
(iš pavydo) Keistučiui, bet ypač Jogaila, 
kurs, nepaisant savo iškilmingiausių pa- 
sižadėjimų bei priesaikų nekelti kardo 
prieš dėdę, laukė tik patogesnės progos 
atsiimti Vilnių ir atgauti prarastą sostą. 

Kaributas, vienas Jogailos brolių, 
Trubčevskio kunigaikštis, to paties Jo- 
gailos sukurstytas, atsisakė klausyti Kei- 
stučio, kaipo Didžiojo Kunigaikščio. 
Tasai, žinoma, buvo priverstas sudrausti 
maištininką; surinko kiek kariuomenės 
ir nužygiavo į tolimus, didžiosios iš tikro 
Lietuvos, pakraščius. Tuomet Jogaila 
pasinaudoja išsvajota proga, puola Vil- 
nių ir, kadangi miesto viršininkas Amie- 
lis pasirodęs išdaviku perėjo Jogailos 
pusėn, gan lengvai jį paima, 

Iš Vilniaus su stipria kariuomene ir 
atvykusiais į pagalbą kryčiuočiais puolė 
jis Trakus, kuriuos paėmęs sudegino. 


Vytautas, turėdamas nedidelį kareivių 
būrelį, beveik nemėgino gintis, juo la- 
biau, kad buvo užpultas netikėtai, jis 
skubotai pasitraukė iš pilies, pasiimda- 
mas su savim motiną (Birutę). Palikęs 
motiną Gardine, kuo greičiausiai vyksta 
pas tėvą, karo laukan, pranešii apie 
viską. i 

Keistutis, dar nesuspėjęs apsidirbti su 
Kaributu, priverstas buvo pasitraukti į 
Gardiną, iš kur su nedideliu bajorų bu- 
reliu nužygiavo savo mylimiausion, vi- 
suomet ištikimon Žemaiti;on. 

Vytautas, pasilikęs Gardine, išvežė 
motyną į dar saugesnę vietą — Braston, 
o pats, surinkęs gražų savanorių burelį, 
iškeliauna paskui tėvą. Tėvas su sunumi 
susiejo Neries pakrašty aukščiau Kauno. 
Iš čia prasidėjo žygiuotė į Trakus, bet 
kely tarp Trakų ir Vilniaus susitikta su 
Jogaila. Jogailos jėgos buvo žymiai di- 
desnės, negu Keistučio, tačiau jis jomis 
nepasitikėjo. Todel, nudodamas nenorįs 
naminio karo, kraujo praliejimo savi- 
tarpy, nusiuntė savo brolį Skirgailą į 
Keistučio stovyklą, prašydamas Vytautą 
atvykti pasitarti, ar negalima būtų kaip 
nors taikiu būdu baigti nesusipratimą. 

Vytautas, vis dar nenorėdamas įtarti 
savo jaunų metų draugą niekšu esą, — 
išdrįso, nuėjo... 


RYTOJUS ||| 


GOLGOTOS PAVEIKSLAS. 


Kiek kartų žiūrėjau į Kristaus Golgotą, 
Tiek atgaila spaudė krūtinę ligotą; 
Širdis paveldėjo gyvenimą naują, 

O džiaugsmas sužadino ramųjį kraują. 


Drauguži, paveikslas ir tau pranašauja 
Ne rūstų, bet švelnų gyvenimą naują, 
Kiek kartų žibės tau mintis nuniokota, 
Tiek kartų žiūrėsi į Kristaus Golgotą. 


O Kristau! Pasaulis keikimais. patvinęs, 
Bet Tavo paveikslas — malonių šaltinis, 
Iš skausmo garbingą vainiką nupynė. 


O žmonės taip klysta,jiems tolimos vinys.. 

Kaip skausmas Madonos, kaip tvano 
melynė, 

O Kristau! plati Tavo meilės krūtinė, 

Poetas Faustas Kirša: 


Pereitame numeryje jau minėjomė; 
kad šiuo metu Vilniuje poetas 
Faustas Kirša, atvykęs iš Nepr. Lietuvos. 
Faustas Kirša iki šiol turi išleidęs keletą 
savo poezijos rinkinių, kaip antai: „Vėr- 
petai“, „Aidų Aidužiai“, „Pelenai“ ir kt. 
Beto p. F. Kirša dalyvauja ir publicisti- 
koje, o taip yra žinomas kritikas. 

P. Faustas Kirša mano pabuti Vilniuje 
ir provincijoje pas savo gimines dar ke- 
letą dienų. Žemiau dedame du jo sonęs 
tus, paimtus iš 1921 metais išleistos lie- 
tuvių poezijos antologijos „Vainikų“, 
Šaly padėta poeto fotograrija taip pat 
yra iš 1920 m. 


vieši 


NAKTIS IR AUŠRINĖ. 


Prasiskleidė plastančio debesio rūšys, 
Ir žiūri mėnulis į miegančią žemę: 

Čia miškas siūbuoja, ten sodžius tėtūšis 
Kvėpuoja ir rytmečiui gyvastį lemia, 


Ant kalno liepynas ir girgždančios pušys 
Puikius siluėtus į padangę remia, 

Ir laimintas rytas, kaip kruvinas mūšis, 
Šešėliuose dieviškas pajėgas semia... 


Jau yra, jau yra aušrinės kasnykai! 
Ir puošia girliandomis plačią mėlynę. 
Jau šaukia pirmieji miškų giesmininkai, 


Nubunda svajonės, atgyja krūtinė, 
Susipina gražūs pasaulio vainikai, 
Ir žemę apšviečia pirmoji aušrinė, 


„lyką aš pastebėjau baltgudžių tautos is- 
torijoje. 

Be to, autorė pažymėjo intelektualę, 
socialę ir tautinę opoziciją, kuri senes- 
niuose amžiuose pasidarė tarp lietuvių 

„bajorijos, linkusios į polonizmo medžia- 
ginę gerovę ir turinčios tendencijų asi- 
miliuotis, ir tautos, daug labiau ištiki- 
mos tautiniam idealui. Tas pats dalykas 
ištiko ir Baltgudijoje. Ta pastaba paro- 
do dar vieną gerą ponios Čiurlionienės 
studijos savybę: ji nustato intelektualių 
ir socialių faktorių nepriklausomybę; 
pastaba svarbi, labai dažnai užmirštama, 

Pagaliau, ta studija yra parašyta la- 
bai gera prancūzų kalba, ne tik taisy- 
klinga, bet ir lengva ir brillant. Ponios 
Čiurlionienės žodynas turtingas, ji jį pui- 
kiai valdo, ir aš buvau nustebintas jos lite- 
ratūrinės formos gražumu. Ji tikrai pa- 
sižymi savo pilnybe ir jėga t. y. savybė- 
mis, kurių ne visada galima užtikti ir 
tikrų prancūzų raštuose. 


Tos pastabos man duoda teisės iš- 
„kelti vieną pageidavimą. Kadangi mes 
dabar bendrais bruožais sušipažinome 
su lietuvių literatūros istorija, tai ponia 

iurlionienė turi mums išversti ištraukas 
pačių charakteringųjų autorių, kurių mes 
patys norėtume paklausyti. Žodžiu, rei- 
ktų išleisti lietuvių literatūros parinktų 


ištraukų — eilėmis ir poza — chresto 
matija, kur būtų galima įdėti, kaip įžan- 
gą, studiją, apie kurią mes čia kalbėjo- 
me. Tai būtų prancūzų publikai revelias 
cija ir knygos pasisekimas būtų tikras, 
Juk Le Temps paskutiniais mėnesiais; 
prancūzų publikos malonumui, skelbia 


estų pasakojimus! Lietuvių literatūroje 
netrūksta gyvų ir spalvingų pasakojimų. 
Kas mums duos vertimą? Reikia padaryti 
dar vienas žingsnis priekin! Ar jaunieji 
lietuviai išgirs mano balsą? 


(„Liet. Aidas“). 


* 
* * 

„Lietuvos Aidas“ nuo savęs priduria, 
kad balsas dau išgirstas, Prof. Mykolaičio 
ir ponios Ciurlionienės rūpesčiu jau ruo- 
šiama geriausių Lietuvos rašytojų kūri- 
nių prancūzų kalba chrestomatija, -kuri 
kitais metais jau pasirodys. Be to, p. 
Milašius verčia mūsų liaudies pasakų 
pluoštą, kuris pasirodys netrukus. 


— Klemenso buvo palaidotas be jo- 
kių ceremonijų, kalbų, iškilmės ir pa- 
maldų; jo sūnus Mykolas užmetė maža 
gėlių bukietą, o daržininkas vieną -rožę, 
lardamas pro verksmus: „Sudiev, mano 
pone“, 


Jogaila priėmęs svetį nepaprastai ma- 
loniai, prabilo: „Mielas brolau, sutaikink 
mus“ (suprask jį su Keistučiu). Vytautas 
tuoj sutiko patarpininkauti, bet pareika- 
lavo priesaikos, kad jo tėvui, jei ryžtųsi 
atvykti, nieko pikto neatsitiks. Jogaila 
tai užgirdęs nudavė užsigaunąs, kaip tai 
jis galėtų blogai pasielgti suvo savo dė- 
de, kurs su juo dar taip nesenai pasiel- 
gęs žmoniškai, kurį jis pagaliau aukštai! 
gerbia ir t.t. Tačiau reikalaujamą prie- 
saiką padarė. Keistutis, pamokytas prity- 
rimo, iš karto dvejojo, ar nesulaužys be- 
sąžinis brolėnas ir dabar priesaikos, kaip 
aną syk; todėl jis pareikalavo, kad Skir- 
gaila Jogailos vardu padarytų priesaiką 
jo akivaizdoj. 

D. kunigaikščio nusistatymą pranešė 
Vytautas. Po kiek laiko atvyko Skirgaila 
su atatinkamais iš Jogailos įgaliojimais 
ir minėtą priesaiką atliko. 

Doras karžygis, senelis Keistutis, kurs 
nė vieno karto savo gyvenime nesulau- 
žė duoto žodžio, pagaliau pasitikėjo ir, 
savo nelaimei, nuvyko pas Jogailą. De- 
rėtis neteko, kreivaprisiekis Jogaila liepė 
tuoj suimti tėvą ir sūnų, apkalti ir nu- 
varyti į Krėvės pilį. Ten bejėgis „Lietuvos 
liūtas“, per visą ilgą savo amželį dan- 
gstę brangią tėvynę savo krūtine, “buvo 
užrakintas šaltame ir drėgname urve, oO 


penktą dieną budelių rankomis pasmau- 
gtas, Tai įvyko 1382 metais. 


Zudiko brolėno paleista gandas, kad 
Keistutis patsai pasismaugęs. Jo lavonas 
buvo atvežtas Vilniun ir čia iškilmingai 
stabmeldžių papročiu sudegintas Šventa- 
ragio pakalnėj (kur dabar Vilniaus Katė- 
dra“. Taip pabaigė gyvatą visudidžiausis 
Lietuvos karžygis, geriausis ano amžiaus 
vadas, per 50 metų dangstęs savo krūti- 
ne tėvynės laisvę, mylimas savųjų, gêr- 
biamas net priešų kaimynų, gražiausis 
viduramžio kario pavyzdys, žuvęs ne.ka- 
ro laukuose, tik nuo žemų niekšiškų gi 
minaičių... 


Keistutis buvo skaistaus veido, liesas, 
augaluotas, žibančių akių (lang, hager, 
feurige Augen — rašo anų laikų kroni- 
kos), ilga barzda, retais ant galvos plau- 
kais. Jam supykus, kaktoje iššokdavo 
gyslos. Miegodavęs labai maža. Jau bu 
vo pasakyta, kad atsižymėjo ypatingai 
karvedžio gabumais, bet buvo ir suma- 
nus, pav, sunkiausiose aplinkybėse bei 
pavojuose mokėdavo greit susivokti — 


orientuotis. ' 
Zi 

Sveikatos 
Vidurių sukietėjimas. 


Jeigu arčiau prisižiūrėsime paukš- 
čiams, tai visų pirma nustebins mus jų 
amžiaus ilgumas. Ir iš tikrųjų, pv. aras, 
gulbė, varnas gyvena šimtą su viršum 
metų; pelėda, vanagas, žąsis — iki 100 
metų ir t. tt Tuo tarpu kai iš šimto 
tūkstančių žmonių šimto metų sulaukia 
vos vienas. Priežasčių reiktų gal ieškoti 
žmogaus nutolime nuo gimtos. Kaipo 
viena iš daugelio to nutolimo pasėkų ir 
yra vidurių sukietėjimas. Paukščių vidu- 
riai valosi labai reguliariai, dažnai. Ir 
žydų Teclmude yra parašyta, kad tas 
ilgai gyvens, kas dažnai lankys išeina- 
mąją vietą. Tai, žinoma, yra teisinga. 
Sveikas žmogus paprastai per parą va- 
losi 1—2 kart. Atsitinka kartais, kad 
toks valymasis esti vieną kart per 10 
dienų. Tai jau nenormalus reiškinys. 
Prie vidurių sukietėjimo linkę dažniau- 
siai asmenys priversti daug sėdėti, pv. 
mokslininkai, literatai, valdininkai ir kt. 
Pas darbo žmones šis kentėjimas retai 
tepasitaiko. Chroniškas vidurių sukietėji- 
mas pareina dažniausiai nuo silpno kū- 
no sudėjimo, ypatingai raumenų, dalinai 
žarnų sienelių. Atsitiktinas laikinas vi- 
durių sukietėjimas pareina nuo valgio 
(stori miltai, bulvės, žirniai), mechaniškų 
kliūčių žarnose, įvairių ligų. 

Vidurių sukietėjimas sukelia galvos 
skaudėjimą, pilvo išputimą, širdies pla- 
kimą, neramumą. Atsitiktinas laikinas 
vidurių sukietėjimas neskaitomas liga ir 
jam pašalinti dažniausiai užtenka valgių 
perniainos. Kas kita ilgi vidurių sukie- 


VILNIAUS RYTOJUS 


kampelis. 


tėjimai, kurie sudaro daug vargo ligo- 
nims, priversdami juos griebtis dirbtinų 
priemonių šiam blogumui pašalinti. Yra 
žmonių, kurie didesnę gyvenimo pusę 
nepersiskiria su levatyvomis ir įvairiais 
vidurių valymo vaistais, 

Chroniško vidurių sukietėjimo gydy- 
mas sunkus. Le'atyvos ir vaistai vidurių 
valymui (ricina, karčioji anglų druska 
ir kt.) gali pagelbėti tik laikinai, bet ligos 
nepašalina ir tik įpratina ligonį „prie 
dirbtino vidurių valymo. Taigi /evatyvos 
ir vaistų vidurių, valymui reikia kiek 
galima vengti ir vartoti juos tik kraštu- 
tiniuose atvejuose. Reikale galima vartoti 
sennos lapai (Folliculi Sennae) — pigiai 
perkami vaistinėj. Vieną valgomąjį šau- 
kštą tų lapų užpilti kartų vandeniu ir 
kaip pritrauks gerti ant nakties kaip 
arbatą. 

Atsitiktinam laikinam vidurių sukie- 
tėjimui gydyti dažnai užtenka valgių 
permainos. Vaisiai (ypač slyvos, mor- 
kos), juoda apžiedėjusi duona, rūgusis 
pienas, rūkštūs kopustai, šalto vandens 
nevalgius (ant tuščios širdies) gėrimas— 
to dažniausiai užtenka viduriams sure- 
guliuoti. Be to, kadangi sukietėjimu 
serga asmens priversti daug sėdėti, tai 
jiems reikalingas judėjimas, raumenų 
darbas, pilvo braukymas. Vien pasivaikš- 
čiojimo dažnai neužtenka, reikia surasti 
įvairesnį darba, kame veiktų viso kūno 
raumenys. Gimnastika gali jau duoti 
daugiau naudos, bet geriausiai užsiimti 
naturaliu fiziniu darbu, pv. kad ir malkų 
skaldymu, kūlimu, š'enavimu ir t. t. 


P. K—vičius. 


KORESPONDENCIJOS. 


Viln.-Trakų apskr 


Galčiūnai, Gervėčių vals. Retorsijos 
laikais mūsų sodžiuj buvo uždaryta lie- 
tuvių „Ryto“ mokykla, kurios ir iki šiai 
dienai neatidaro, Seniau mūsų jaunimas 
buvo veiklus, ypač pasižymėdavo savo 
gražiomis dainomis. Uždarus „Ryto“ mo- 
kyklą, jaunimo gyvenimas kaip ir su- 
stingo, bet šiais metais vėl po truputį 
pradeda darbuotis; spalių men. 17 dieną 
jaunimas savo jėgomis pastatė viešą lie- 
tuvių vakarą. Vaidino: „Mažas kryželis, 
bet sunkus“. Nežiūrint blogo oro, vistik 
žmonės, ypač savo kaimo nepatingėjo 
atsilankyti, tik gaila, kad dalis mūsų 
liaudies švietėjų nesilanko į jaunimo 
ruošiamus vakarus. Galčiūnų sodžiuje 
yra nemaža jaunimo, kuris turi daug 
kilnių pasišventimų ir norų. 

Gaublys. 


Švenčionių apskr. 


Girminiai. Lapkričio 24 d. šiame so- 
džiuje, metinis jaunimas suruošė viešą 
lietuvišką vakarą. Vaidinta 5 veiks. ko- 
medija „Aukso dievaičiai“. Suvaidinta 
pusėtinai. Publikos buvo neperdaug, nes 
tą pačią dieną gretimuose sodžiuose irgi 
buvo vakarėliai, kaip pav. Ąžušilėį ir 
Vaišniūnuose, Kaziukas. 


„Balaveckai, Daugeliškio vals. Sodžius 
nedidelis, tik 14 ūkininkų. Visi lietuviai, 
Jau antri metai, kai gyvuoja čia Šv. Kaz. 
skyrius, kurio 'rūpesniu šiems metams 
vargais negalais turime iškovoję privatinę 
lietuvių mokyklą, kurioj mokytojauja p-lė 
Malinauskaitė. Tikimės, kad p. mokytoja 
netik mokys mūsų mažučius, bet ir su- 
augusiems padės bent kiek prasilavinti. 
Taigi Dieve padėk mūsų sodžiuj įsigyti 
kuo daugiausia šviesos per pirmus lietu- 
viškos mokyklos gyvavimo metus. 

Ratas. 


Sėniškis, Daugeliškio vals. Del tilpu- 
sios „Vilniaus Rytojuje“ Nr. 22(28) šių 
metų gegužės 25 d. korespondencijos iš 
Sėniškių, Vilniaus Mokyklų Kuratorija 
atsiuntė oficijaliai Nr. 1—22352/29 šias 
pastabas: 

„1) Netiesa, kad vienaklasėj viešoj 
liaudies mokykloj Sėnišky nemokama nė 
žodžio lietuviškai, tuo tarpu tiesa, kad 
„I ir II skyriuose duodama 4 valandos 
savaitėje, o II ir IV (kur gi III? Red.) 
"5 val. savaitėje lietuvių kalbos mokslo, 
2) Netiesa, kad vakariniuose kursuo- 
| se, suorganizuotuose prie 1 kl. liaudies 
mokyklos Sėnišky tyčiotasi iš lietuvių 
"kalbos, kad klausytojai mokėjo po 50 gr. 
pabaudos už lietuviško žodžio ištarimą, 
tuo tarpu tiesa, kad minėtuose kursuose 
vartota lygiomis teisėmis lenkų ir lietu- 
vių kalbos“. i 
Prie šio dalyko, gavę tikslesnių žinių 
Įš mūsų korespondento, dar grįšime. 


Gardino apskr. 


Kabeliai, Marcinkonių valsč. Kabelių 
bažnytkiemis yra gyvenamas vienų lietu- 
vių. Čia jau devinti metai, kaip veikia 
„Ryto“ mokykla, kurią skaitlingai lanko 
viso sodžiaus vaikai. Taip pat nuo ke- 
leto metų veikia Šv. Kazimiero Draugi- 
jos skyrius, kurian yra prisirašę apie 60 


narių. Mokyklos ir draugijos įtaka yra 


didelė ir jaunimas yra gerokai apsišvie- 
tes, Visa tik nelaimė, kad dar atsiranda 
tokių, kurie mėgsta buteliuką. O tai ter- 
šia viso jaunimo gerą vardą. 

Lakštutė. 


Lydos apskr, 


Varanavo valsč. Š. m. lapkričio me- 
nėsį mūsų apylinkės Liet. Šv. Kazimie- 
ro Draugijos skyrius lankė Centro pre- 
legentas p. Ant. Baliulis, kuris paskaito- 
mis ir kinu sujdomino visą apylinkę. Vi- 
si skyriai ruošėsi kuoiškilmingiausiai pri- 
imti prelegentą. Paskirtos dienos paskai- 
toms ir kinui skyrių buvo beveik šven- 
čiamos. Bet užtai ir prelegentas skyrių 
ūpą pataikė nepaprastai gabiai privesti 
prie zenito. Jo paskaitos daugelį pypko- 
rių privertė su tabokoš mašnelėmis atsi- 
sveikinti, o degtinės nekuriuose kaimuo- 
se ir su žvake nerasi (Ramaškonys),nors 
prieš tai buvo jaučiamas „šinkoriaus“ 
trūkumas ir šmugelis degtine buvo pa- 
čiame žydėjime. 

Visą iškilmingumą gadino neblaivūs 
tvarkos dabotojai (Scilgūnuose), kurie 
vietomis (Cieslinkiškės, Scilgūnai) netik 
prelegentui nedavė skaityti paskaitų lietu- 
vių kalboje, bet ir susirinkusiam jauni- 
mui uždraudė padainuoti. (Staniškiai). 

Del to netinkamo elgėsio, kalp teko 
girdėti, prelegentas padavė Lydos Stora- 
stai skundą. 

Iki šiol Liet. Šv. Kazimiero Draugija 
savo skyrius turėjo: Balcininkėliuose, 
Ciesliukiškėse, Ramaškonyse, Scilgūnuo- 
se Stanišiuose, Tusamonyse. 


Ūkininkas. 


Trumpai apie viską. 


— Vokiečiai tautininkai rengiasi pulti 
vyriausybę už sutartį su Lenkija parla- 
mente; jiems atsakys vokiečių pasiunti- 
nys Varšuvoje Raišer. 

— Žitomiro apylinkėje sodiečiai už- 
puolė volrevkomą (valsčiaus įstaiga), 
kur posėdžiavo komunistai; apsupo na- 
mus ir padegė. Bolševikai vos spėjo iš 
ten pasprukti. 

— Anglijos vyriausybė yra sūumaniu- 
si įvesti kasyklose 7!/a val. darbo dieną; 
kasyklų savininkai priešinasi tam su- 
manymui ir nutraukė derybas su vyriau- 
sybe. 


— Kinijoje naminis karas pasibaigė. 
Sukilę generolai už didelį atlyginimą nu- 
sileido. . 

— Gruodžio 1 d. turėjo įvykti vo- 
kiečių prancūzų broliavimosi šventė; iš- 
kilmės turėjo būti prie vieno paminklo, 
kur guli greta palaidoti vokiečių ir pran- 
cūzų kareiviai iš 1870 metų karo. 

— Varšuvoje susimušė studentai en- 
dekai su studentais sanatoriais. Salėje, 
kur buvo susirinkimas, šaudė iš revol- 
verių ir mėtė raketas. 

— Pietųslavija įsigijo Prancūzijoje 
2 povandeniniu laivų; kaip matome, visi 
kalba apie taiką, bet kartu ir ginkluojasi, 

— Anglų pirklių sindikato derybos. 
su Sovietais del miško nutrūko; laukia 
ma miško kainų šokinėjimo; rusų miš- 
ko medžiaga dabar greičiausiai bus siūn- 
čiama Vokietijon, Olandijon ir Belgijon, 


— Traukinį, kuris ejo į Konstanti» 


nopolį užpuolė plėšikai; traukinys pas- 
pruko iš jų rankų. 


ŪKIO SKYRIUS. 


Kada apsiveršiavusias karves leisti prie 
buliaus? į 


Kad moteriškas ir vyriškas kiaušeliai, 
atlikus naminių gyvulių patelėms lyties 
aktą, galėtų sau rasti atatinkamas sąly- 
gas vystymuisi, tai jie turi rasti patelės 
motėje sveiką ir atatinkamai prirengtą 
guolį. Jei to nebūna, tai norint ūkinin- 
kas dės visas pastangas, vistiek patelė 
nepasibėgs ir nepaliks neščia. 

Po gimdymui, patelės motė turi vėl 
grįžti normalėn padėtin. Taigi turi pa- 
šalinti vaisiaus skystimus, vaisiaus plė- 
ves, turi visa tai pašalinti savo jėgomis 
ir apsivalyti, turi iš pilvo landos sugrįžti 
į normale vietą. 

Panašus motės tvarkymasis vadinama 
motės susitraukimu. Suprantamas daly- 
kas, kad tas laikas ne pas visų naminių 
gyvulių pateles yra vienodai ilgas. 

Kol patelės motė nesusitraukė, ne- 
galima jos jokiu - būdu erzinti, jos tvar- 
kymasis neprivalo būti jokiu mechaniniu 
būdu sutrukdytas, nes tada jie negalės 
atatinkamai susitraukti, taigi ir sugrįžti 
normalėn padėtin. Tuo laiku patelę 
reikia ypatingai saugoti ir globoti. Juo 
ūkininkas yra labiau apsiskaitęs, juo ta 
patelės priežiūra būna geresnė. Nereikia 
užmiršti, kad gyvulių auklėjimas reika- 
lauja iš mūsų protingo traktavimo ir jų 


gyvenimo funkcijų valdymo, kad visuo- 
met jos pastatytume į atatinkamas vė- 
žes. Viena tų funkcijų — tai gyvenimas 
lytinis. Ši aplinkybė turi didžiausios rei= 
kšmės, nes nuo jos pareina gyvulių 
dauginimasis ir pieno produkcija, 

Karvės motė po gimdymui susitrau- 
kia maždaug per 4—6 savaites. Tyrimai 
parodė, kad tik šeštą savaitę jos motė- 
galutinai sugrįžta į normalę padėtj ir 
gali priimti apvaisintą kiaušelį. Todel 
apsiveršiavusias karves galima leisti prie 
buliaus tiktai laike atrojo po gimdymui 
bėgimosi. Tai esti 6—8 savaičių laikas, 
Jeigu dalesime, kad pirmu kartu po 
apsiveršiavimui karvė bėgasi už 3—4 
savaičių, tai antrasis bėgimasis, kuris 
turi būti išnaudotas, pareina 6— 8 savai- 
tėms, taigi kaip tik tuo laiku, kuomet 
motės gleivinė plėvė jau visiškai būna 
prisirengusi priimti vaisių. 

Reikia pagaliau mesti senas papro, 
tys, kad negera karvės neleisti prie bu- 
liaus tuojau po apsiveršiavimui. Sako | 
kad tada karvė palieka bergždžia. Ta- 
yra tikras prasimanymas, kuris neturi 
jokio pagrindo. preve 

T. R. 


Kas daryti, kad bitės duotų daugiau naudos? 


Žmogus, kuris nori pasišvęsti ūkio 
darbui, kad naudingai dirbus savo kraš- 
tui ir savo paties darbu atsiekti geres- 
nės ateities, be pažinimo ūkio mokslo 
teoretiniai, tai yra iš knygų ir laikraščių, 
stengiasi pažinti žemės ūkį praktikos ke- 
liu, tai yra dirbdamas pats ūkio darbus, 
nes žino, kad praktika ir teorija kartu 
atneš didelę naudą ir padės geriau iš- 
naudoti jo darbo įrankį ne su skriauda 
žemės ūkiui, bet atvirkščiai, kas kartas 
privedant savo ūkį vis prie geresnės kul- 
tūros. Taip pat galima pasakyti ir apie 
tuos neskaitlingus mūsų krašte asmenis, 
kurie nori užsiimti bitininkyste, dalyku 
labai naudingu ūkininkui, bet dažnai ve- 
damu be prideramo atsidavimo ir atatin= 
kamo žinojimo. 

Taigi norint, kad iš bičių daugiau 
naudos turėjus, O tuo patim laiku, kad 
greit įsigijus didesnį bityną, turime sten- 
gties pažinti bitininkystę ne tik iš knygų 
ir laikraščių, bet turime pagilinti savo 
žinias praktikos keliu, dirbant bityne su- 
lig prityrusio bitininko nurodymų ir da- 
lyvaujant bitininkystės kursuose, kurie 
vietomis mūsų krašte kas metai yra ve- 
dami. Įsigiję tam tikras žinias iš bíti- 
ninkystės, galime užsiversti pas save iš- 
syk nedidelį bityną, kurio pasisekimas 
daug pareis nuc paties bitininko. 

„~ Bityno pasisekimas daug pareis nuo 
šių aplinkybių. 


Vietos parinkimas. Gera galima 
pavadinti tokią vietą, kur pakankamai 
yra medingų augalų ir kur bitės kas me- 
tai turi iš kur imti medų. Tokių vietų 
pas mus yra labai maža“ ir todel pro- 
tingas ūkininkas, o kartu ir bitininkas 
sėja tokius augalus, kurie duoda gerą 
ganyklą gyvuliams, o kartu savyje daug 
turi medaus. Prie tokių augalų priklau- 
so: baltieji dobilai, seradelė, esparcetas. 
Be to, protingas ūkininkas, o kartu ir 
bitininkas, kad davus bitėms daugiau pa- 
geidaujamų augalų ir tuo būdu iš savo 
bityno daugiau naudos turėjus, apsodi- 
na kelius medingais medžiais, būtent: 
liepomis, akacijomis, vietoj to, kad ap- 
sodinus drebulėmis arba kuriais: kitais 
medžiais, kuriuose laikosi daug sodo 
kenkėjų. Paskui vėliau, kai išmoksime 
gerbti kiekvieną pakelės medelį, o mūsų 
vaikai jų nelaužys, bet atvirkščiai, juos 
globos, nes patys tėvai ir mokytojai mo- 
kyklose išmokys juos pakelių medžius 
gerbti, tada galėsime pakeles apsodinti 
vaisiniais medžiais, kas jau senai pra- 
ktikuojama yra užsieniuose. 

Spiečių stiprumas. Bičių pasise- 
kimas labai daug pareina nuo spiečių 


stiprumo. Todel stengiames savo bity- 
ne laikyti tiktai stiprius lizdus, nes tik 
tokius galima gerai išnaudoti laike di- 
džiojo medaus iminio (kuomet daugiau- 
sia sužydi medingųjų augalų), tuo tarpu 
kaip silpni lizdai visuomet mums duo- 
da nuostolį, dažnai žiemą numiršta, nes 
negali pakankamai sušildyti avilio per 
žiemos mėnesius, nežiūrint į tai, kad 
pakankamai avilyje turi medaus. 

Darbo atlikimas'savo laiku. Darbo 
bityne atlikimas savo laiku labai tari 
svarbios reikšmės ir nuo to daug pa- 
reina bityno pasisekimas. Todel kaip 
atėjo laikas kas nors bitynė daryti, tai 
tuojau reikia ir atlikti, bet neatidelioti 
kitai dienai, kaip pas mus dažnai da- 
roma. 

Dirbtini koriai. Bitininkystė negali 
sektis, jei nevartosime dirbtinių korių, 
nes kad pagaminus naturalius korius, 
bites labai daug suvartoja medaus. To- 
del, įstatydami dirbtinius korius, mes 
joms sutaupome daug medaus. Rinkime 
vaško gabalus, kad juos paskui perdir- 
bus į dirbtinius korius. Vaško nepar- 
duokime žydams, kurie jį noriai perka, 
bet moka pigią kainą. 


Aviliai. Mūsų bitynai dažnai turi tą 
ydą, kad juose būna paprastai visokių 
rūšių aviliai. Taip, beveik kiekvienam 
bityne galime užtikti Levickio ir Dadano 
aviliai, o taipogi kelminiai. Panašūs 
avilių įvairumas begalo mums apsunki- 
na darbą avilyne, kaip tai: silpnųjų avi- 
lių sustiprinimas koriais su perais ir 
medumi ir t.t. Todel geriausia visuomet 
laikyties kurių nors vienų avilių. 


Motinos. Bityno pasisekimas daug 
pareina nuo motinų. Jeigu motina gera 
ir daug sudeda kiaušinėlių, tai tada daug 
būna ir darbininkų bičių, O tuo patim 
ir daug medaus. Todel turime stengties 
turėti savo bityne motinas ne senesnes 
kaip 2 metų, nes tik tokios motinos 
daugiausia sudeda kiaušinėlių. Didesniuo- - 
se bitynuose būtų naudinga užsiimti: mo= 
tynų auklėjimu tam tyčia įtaisytuose avi- 
liuose. 


Bitininkystės įrankių skolinimas. . 
Reikia vengti įvairių bitininkystės reik- 
menų skolinimo iš abejotinų bitynų,. 
kaip antai; avilių, korių ir t.t, nes tuo 
galime pernešti į savo bityną įvairias 
ligas, kaip puvinį ir kitas. 

Tai tokios yra bendros pastabos, 
kurių privalo nepamiršti nė vienas bi- 
tininkas, jeigu nori, kad bitės gerai Jai- ` 
kytųsi ir duotų pelno. Ser 
C: G. 


VILNIAUS RYTOJUS 


Nepriklausomoj Lietuvoj. 


„Klaipėdos lietuviai atkakliai kovoja už 
savo kalbos teises. 


. Hga laiką Klaipėdos miesto kinuose 
buvo vartojama vien vokiški parašai. 
Prieš tai daug kartų protestavo Klaipė- 
dos lietuviai gyventojai, o keletą kartų 
išvesti iš kantrybės, apmėtė ekraną supu- 
viais klaušiniais. Po to lietuviai surinkę 
kelis tūkstančius parašų griežtai pereika- 
lavo ir lietuviškų parašų šaly vokiškų. 
Pagalios nuo pereito mėn. 26 d. visuose 
kinuose vartojama jau ir lietuviški parašai. 


Valstybina privatinės gimnazijas. 


Nesenai rašėme, kad Lietuvos Švie- 
timo Ministerijos parėdymu buvo užda- 
ryta privatinė „Saulės“ (Gimnazija Uk- 
mergėje ir jos vieton įkurta valstybinė 
gimnazija. Dabar Lietuvos spauda pra- 
neša, kad privatinės „Žiburio“ Gimnazi- 
jos Vilkaviškyje tėvų komitetas vienbal- 
siai nutarė prašyti Švietimo Ministeriją 
suvalstybinti tą gimnaziją. Artimiausiu 
metu laukiama parėdymo. 


Naujas Žurnalas — „Kalba“. 


Apie Naujus Metus žada pasirodyti 
naujas 3—4 spaudos lankų žurnalas 
„Kalba“, kuriame bus rašoma apie kalbą 
ir- moksliškai tiriama lietuvių kalba. Bus 
taip pat recenzuojamos kalbos atžvilgiu 
knygos. Žurnalą redaguos žinomas dar 
nesenai baigęs mokslus, kalbininkas 
dr. Pr. Skardžius, mok. J. Talmontas ir 
maj. J. Laurinaitis. Bendradarbiaus visi 
lietuvių kalbininkai. 


"Lietuvon atvykstąs Šarkys.i 


Pasklydo žinia, kad žinomas lietuvis 
boksininkas Sharkey-Žukauskas artimoj 
ateity atvyksta į Lietuvą. 


Be to, yra žinių, kad greitumo plau- 
kiojimo rekordistė lietuvaitė p-lė Osipa- 
vičiūtė taip pat atvyksta į Lietuvą. 


Tilžėj išeis vokiškas lietuvių laikraštis 


„Naujasis Tilžės Keleivis“ praneša, 
kad šiomis dienomis Tilžėj išeis Vokie- 
tijos lietuvių mažumos organas „Unsere 
Stimme“. Naujas laikraštis bus leidžia- 
mas vokiečių kalba ir gins visus Vokie- 
tijos lietuvių interesus. Be to, darys vi- 
sas pastangas išgelbėti lietuvių kalbą 
Prūsų Lietuvoj nuo išnaikinimo ir me- 
gins parodyti vokiečiams ir suvokietė- 
jusiems lietuviams, kad Prūsų lietuviai 
yra vertinga įdomi tauta, turinti sau 
gražią turtingą kalbą ir seną kultūrą. 


P. J. Aukštuolis— Tarptautinės Diplo- 
matijos Akademijos narys. 


Lapkričio mėn. 27 d. Tarptautinės 
Diplomatijos Akademija savo pilnumos 
posėdyje Akademijos pirmininkui p. de 
Fontenne pasiūlius, išrinko savo nariu 
Nepriklausomosios Lietuvos atstovą Suo- 
mijai ir Estijai p. J. Aukštuolį. 


Teroristai vėl rodosi. 


Sekmadienio „Sevodnia“ praneša, kad 
lapkričio mėn. 29 d. Varėnos miestely 
apie 10 v. vak. įmesta pro langą bom- 
ba į pasienio sarzybinio,l. Bernatavičiaus 
butą. Laikraštis praneša, kad bomba 
sprogdama sunkiai sužeidė Bernatavičiaus 
žmoną. Teroristas, metęs bombą, iki 
šiol nesuimtas. Reikia pastebėti, kad p. I. 
Bernaravičius yra kilęs iš Rytų Lietuvos, 
Paąžuolės sodžiaus. Nuo 1922 metų sė- 
dėjo kalėjimuose Gardine ir Vilniuje. 
Prieš porą metų buvo išmainytas, kaipo 
politinis kalinys ir dabar tarnauja pasie- 
nio sargyboj. 


"VIETOS KRONIKA. 


Iš universiteto Vilniuje. 


Kasmet mokslo metų pradžioje uni- 
versitetų studentai renka savo atstovy- 
bes. | Rinkimai įvyko ir šiemet. Lenkų 
studentų tarpe rungėsi dvi srovės: ende- 
kai „wszechpolakai“ ir visokios rūšies 
sanatoriai. Pažymėtina, kad pastarųjų 
tarpe yra ir katalikų draugija „Odrodze- 
nie“, kuri Vilniuje yra labai stipri, Visur 
viršų paėmė endekai. Šių rinkimų pro- 
ga galima padaryti kai kurias pastabas: 
katalikybę naudoja abi pusės ir mono- 
polis iš endekų rankų slysta; lenkai stu- 
dentai į 5avo susirinkimus (inauguracijas) 
kviečia ir vyresnius ir palaiko gyvą ryšį 
su vyresniąja karta. Podraug reiškiare 
nusistebėjimą, kad vienoje wszechpolia- 
kų studentų inauguracijoje dalyvavo kun. 
šambelionas A. Viskantas ir konservato- 
rijos mokinė dainininkė Prancuzevičiūtė. 
Nemanome, kad tai yra mūsų reikalams 
naudinga ir, mūsų nuomone, bičiuliavi- 
masis su tais ponais, garbės nesudaro. 


Kudirkai pagerbti vakaras. 


Viln. Lietuvių Studentų Sąjungos rū- 
pesčiu Universiteto rūmose, Sniadeckių 
salėje, gruodžio mėn. 1 dieną įvyko Dro 
V. Kudirkos 30 metų mirties sukaktuvių 
paminėjimo vakaras. Salėje publikos 
gerokai. Daugumoje jaunimas, mokslei- 
vija. Kitataučių beveik nesimatė, 

Programa gana įvairi. Gal net per 
daug dalykų jon įdėta —prikimšta, Todel 
vakaras užsitęsė beveik iki 12 val. 
nakties. Tačiau publika buvo patenkinta. 
Malonu matyti, kai jaunos jegos mėgina 
reikštis! 

Gražiai pasirodė Vyt. Didž. Gimn, 
mokinių choras, p. A. Krutulio veda- 
mas. Ne blogai „atliko“ (taip progra- 
moje pažymėta) —padainavo porą lietu- 
viškų dainelių mūsų solistė dainininkė 
konserv. mokinė p. M. Pranc. Jos dai- 
navimo moksle padaryta daug pažangos. 
V. D. Gimn. mokinių kvinteto nereikėjo 
visai rodyti šitame vakarėlyje, ypač su 
tokiais dalykais, kaip „Andante Canta- 
bile“ Čaikovskio. Reikalinga daug darbo 
padėti ir gerokai išsimiklinusiam būti 
imantis rimtus dalykus smuiku griežti, 
Turint galvoje p. R. Mackevičiaus ką tik 
pasakytus paskaitoje žodžius: „mirė 
Kudirka pseudolenkas ir gimė Kudirka 
lietuvis patriotas“, —visai be reikalo buvo 
papildyta programa V. Kudirkos eilėmis, 
išverstomis į lenkų kalbą. Jau laikas ir 
mums kuo greičiausia nusikratyti senojo 
raugo! 


fI Visados ir visur tiktų geriau parodyti 
choras pradžioje, bet ne gale, O ypač 
šiame vakarėly. Mūsų vakarus daugumas 
lanko vien tik dainų pasiklausyti ir jo- 
mis pasigėrėti. 

Konfiskavimai. 

Pereitą ketvirtadienį Miesto Stora- 
stijos parėdymu buvo sukontiskuotas 
endekų organas „Dz. Wil.“ už straipsnį 
apie konstitucijos atmainymą. 

Taip pat sukonfiskuoltas 1930 me- 
tams 14.000 egz. gudiško kalendoriaus, 


Lenkų socijalistų agitacija provincijoj. 


Tenka patirti, kad paskutiniu metu 
daugely vietų provincijoj lenkų socijalis- 
tai (P. P.S.) ruošia mitingus. Lietuviai į 
tokius mitingus neina, jų neklauso, kaip 
lygiai nesidomauja ir visų kitų lenkiškų 
mitingų ruošimu. 


Vis tie bedarbiai. 


Del didelio skaičiaus bedarbių, kurių 
nėra kur padėti, jau nuo seniau imami 
iš gyventojų visokio pavidalo mokesniai. 
Pav. mokant už elektrą kiekvieną mėn. 
reikia pridėti 50 gr. „na bezrobotnych“, 
perkant gelžkeliu važiuoti bilietą, nuo 
kiekvienų 5 zlotų moki 10 grošų „na 
bezrobotnych“, -o tų bedarbių, kaip buvo 
taip ir yra ir vis dar didėja. 


Rimtai ruošiasi, 


Pradėjus katalikų vyskupams bylą 
del cerkvių grąžinimo, sujudo, kaip jau 
rašėme ir provoslavų vyskupai. Pereito 
mėnesio gale atvyko Vilniun pravoslavų 
metropolitas Dėjonizas ir Gardino pro- 
voslavų arkivyskupas Aleksas. Spėjama, 
kad jų atvykimas rišasi su pradėtąja 
byla. Taip pat tenka patirti,kad katalikų 
vyskupai jau yra nusamdę žymiausius 
advokatus, su kuriais vyksta dažnūs pa- 
sitarimai del besiartinančios taip svarbios 
bylos. Žodžiu, susidomėjimas diena die- 
non auga. 


Mūsų vargai. 


Gardino inspektoratas patvirtino mo- 
kytojus; Gudolaitytę Ratnyčioje, Šiman- 
skaitę  Šumoje, Eidukonį Šendubrėje, 
Rimšaitę Kabeliuose ir Stasionį Mardasave 
Reikia pažymėti, kad del šių mokytojų 
ir mokyklų reikalingi prašymai su doku- 
mentais buvo paduoti gegužės mėn. ir 
tik paskutinėmis lapkričio dienomis gauti 
patvirtinimai. Be to, patvirtintas Razuke- 
vičius Beniūnuose; čia atsakymas buvo 
gautas daug greičiau. 


Leidėjas ir Atsak. Redaktorius Julius Navikas, 

Paskutinės žinios. 
Vyties išniekinimas. 


Lapkričio 24 d. Kaltinėnuose buvo 
toks liūdnas įvykis. Lenkų jaunimo or- 
ganizacija Kolo młodzieży Wiejskiej su- 
rengė savo nariams ir simpatikams šo- 
kių vakarėlį. Organizatorium to vakarė- 
lio buvo Kaltinėnų valsčiaus raštininko 
pagelbininkas Zigmantas Lagoda. Vaka- 
rėliuisbuvo paimta parapijos salė, ku- 
rioje kabėjo iš vienos pusės Vytis, iš 
kitos lenkų Arelis. Vakarėliui prasidedant 
į salę tvarkos žiūrėti atėjo du policinin-- 
kai. Tarp dalyvių salėje buvo lenkų or- 
ganizacijos Strzelec narys Jan Szklefski. 

okiams einant Szkleūski ėmęs grai- 
žytis prieš Vytį. Po valandikės visų su- 


sirinkusių akivaizdoje Szkleūski Jan už- 
lipo ant šėpos, pagriebė Vytį ir metė 
žemėn; paskui paėmęs peilį supiaustė ir 
užmetė už šėpos. 

Niekas iš buvusių lenkų ir netgi po- 
licija nepasipriešino tokiam nekultūrin- 
gam strzelco žingsniui, Lietuviai parapijie- 
čiai labai tuo suerzinti ir mato tame 
įžeidimą visos lietuvių tautos. Kai kas 
kaltina kleboną, kam, girdi, duodąs sa- 
ie lenkų organizacijoms. Tik sunki padėtis 
ir klebono; neduosi, pasakys, kad veiki 
prieš valstybę, duosi ir vėl nepasidžiau- 
gsi. Skaudu ir liūdna mūsų pasaulyje... 

Kaltinėniškis. 


Laiškas Redakcijai. 


G. R. 


Vilniuje einąs  endekų dienraštis 
„Dziennik Wilenski“ 274-ame numeryje 
šiemet, lapkričio 28 dieną, patalpino iš 
akademinio Vilniaus univiersiteto studen- 
tų fotografiją, pridėjęs paaiškinimus, kad 
tai esanti iškilminga Vilniaus akademinės 
„Vislenkių Jaunimo“ sąjungos darbų 
inauguracija. Kadangi 10kioje fotografi- 
joje yra ir mano atvaizdas ir todėl ga- 
lėtų kilti mūsų visuomenėje įvairūs to 
fakto aiškinimai, laikau reikalinga paduoti 
šį pareiškimą. 

Neilgai trukus po akademinių Vilniaus 
universiteto 1929|30 mokslo metų atida- 
rymo iškilmių, į kurias, kaip paprastai, 
buvau kviestas ir šiemet, taipogi pakvie- 


pos draugiją, kuri vadinasi „Bratnia 
Pomoc“. Prie tos draugijos, kaip žinoma, 
priguli visų tautų (taip-pat-ir lietuviai), 
išskyrus žydus, Vilniaus universiteto stu- 
dentai. Taigi, mano dalyvauta ne vislen- 
kių akademinės jaunimo sąjungos darbų 
inauguracijoje, kaip tai reikėtų manyti 
sulig minėtų „Dziennk Wilenski“ paaiški- 
nimų, o visų Vilniaus universiteto stu- 
dentų draugijos „Bratnia Pomoc“ klubo 
metinio veikimo atidaryme. Kodėl „Dien- 
nik Wilenski“ viršiau pažymėtu budu tą 
nuotykį apibudino, man nėra žinoma. 


Su pagarba 
Kun. A. Viskantas. 


Red. prierašas: Šis nebepirmas nuo- 


sta mane ir į to universiteto studentų tykis turėtų pamokyti visus — suavgu- 
klubo „Ognisko“ (gt. Didžioji Nr. 24) sius ir jaunimą, —kad nejklimptų, kur ne- 
atidarymą. To klubo šeimininkė reikia. 
yra akademinė savitarpinės pašal- 
729727 
L 
Įvairenybės. 


Turkijoj lotynų abecėlė. 


Ligi šiol turkai savo raštus rašyda- 
vo vartodami kiek papildytą arabų abė- 
cėlę, kurią sudarė 33 raidės. Tai gana 
savotiški rašmens, kurie nelengva euro- 
piečiams išmokti. Be to, ir turkams, 


turintiems atskirą rašmeniją, daug sun- 
kiau buvo prieinama europiečių kultūrą. 
Turkų vadas ir prezidentas Kemal Paša, 
kuris visa Turkijoj sueuropino, net švei- 
carų įstatymų kodeksą įvedė, ryžosi ir 
bendrą, lotynišką abėcėlę įvesti. 


Redakcijos atsakymai. 


Mūsu prenumeratoriams. Daugelis 
mūsų laikraščio skaitytojų, siųsdami pre- 
numeratą už laikraštį, prašo atsakyti lai- 
kraštyje, ar pinigai gauti, Tai sudaro be- 
reikalingą darbą. Pinigai siunčiami paštu 
visuomet administacijoj gaunami ir beveik 
niekuomet neprapuola. Taigi ateityje at- 
skirai prenumerktoriams neatsakinėsime. 


Padėkos žodis. 


Širdingai tariame ačiū p. E. Steckai- 
tai už aktyvų prisidėjimą netik savo dar- 
bu, bet ir medžiaginę parama ruošiant 
Kulniškės sodžiuje vakarą lapkričio mėn. 
24 dieną. š 


Lietuvių Sv. Kazimiero D-jos 
skyriaus Kulniškėje 


1929-XI-25 d. VALDYBA. 
ZIZA CAENCAEN] 


Atsišaukimas į Šv. Kazimiero 
Draugijos Skyrius. 


Nuolankiai prašome Šv. Kazimiero 
skyrius, ar šiaip kitas draugijas, prane- 
šti laišku ar per spaudą, pas ką yra 
cenzūruotas veikalas „Šventoji Agnietė“ 
ir neatsisakyti atsiųsti. Jei veikalas bu- 
vo kur lošiamas, užtenka nurodyti kur 
buvo loštas: sodžius, data ir leidimo Nr. 

Jau dabar tariame ačiū. 

Adutiškio valsčiaus, Lazdinių Šv. 
Kazimiero Draugijos skyriaus 
VALDYBA. 


AONA O ZONTO NIN] 
Nuo gruodžio 1 dienos 


D-ras V. LEGEIKA 


persikėlė kitan butan, būtent: 

Kaštonų (Kasztanowa) Nr. 5—2 
(prie Lūkiškių aikštės) 

nuo 10 — 12. 

6l — 8. 


rytais 


Priima ligonis N " 


PASTABA. 


AITAN ANNIA] 


Dar galima gauti 1930 metams didelis, paveiksluotas © 


„VILNIAUS KALENDORIUS“ ė 


Šių metų kalendoriuje yra daug įdomių ir įvairių pasiskaitymų 
iš visų sričių, daug paveikslų ir šiaip naudingų žinių. Nema- 
žas ūkio skyrius, ;žinios iš veterinarijos (gyvulių ligos), infor- 
macijų skyrius ir t.t. Viršelis spalvotas. Skubėkite siųsti užsa- 
kymus, nes jau maža beliko. Kaina 1 auks. 20 sk. 

Pernykščio „Vilniaus kalendoriaus“ ėmėjai ir platin- S 
tojai prašomi kuogreičiau atsiskaityti iš parduotų egzempliorių, nes kitaip $ 
negalėsime duoti kreditan naujo kalendoriaus. e 


ZASE ZEAN LARA PDA 

„RUCH“ Spaustuvė, Totorių g. 


